《如归亭》
宋代·齐廓

翚飞绮构成，宾至得佳名。
岫列千螺出，江涵匹练平。
吟看客帆度，坐见钓舟横。
独倚雕阑外，令人心骨清。

作者简介：越州会稽人，字公辟。第进士。自梧州推官累迁太常博士，知通、泰州，提点荆湖南路刑狱。迁江西、淮南转运使，时初兼按察，同时奉使者竞为苛刻邀声名，独其奉法如常，人以为长厚。积官光禄卿、秘书监卒。